
NARODNOJ PJESMI. 

MottO. 

U pjesmi našoj sunca zrake sjaju, 

Tu zviezde tiho, milo trepetaju, 

Tu vihra huk, zuj lahora se čuje, 

I srebropjene rieke u njoj struje, 

U njoj je cvieća miris, trepet rose, 

I dugin pojas u nju prelio se, 

I grom sa triesom u njoj tiho sniva, 
Djetinji san se s angjelom cjeliva, 

I djevice se osmjeh u njoj sije. 

U njojzi cjelov ljubavni se smije, 

I suza grobni vienac u njoj sjaji. 

Junaka naših zadnji uzdisaji, 

I zadnje iskre mačeva im svetih, 

Sva prošlost naša u pjesmi nam svieti, 

I sva budućnost iz nje se osmieva — 
Sva ljepost u nju svoje trake slieva! 

Fran larković: Koban i Vlasta. 

„Komu ih štampam ove pjesme? Jeđa li našim slado- 

kusnikom u volju?-ličenomu 

čovjeku veća je briga izeti iz njih, eto se još iztegnuti 
može za jezik, povest i običaj, nego sć jedinice njimi 
nasladjivat: er mu je dobitak za nauk nasladom!“ , 

Fran Kurelac. Jačke. 

1 . 


Gojub guče po zelenom logu. 

Golub guče po zelenom logu: 

Pil bi vode, daleko je v jarku! 

Idi otee, donesi mi vode. 
lšel otec, ne donesel vode. 

Golub guče po zelenom logu: 

Pil bi vode, daleko je vjarku! 

Idi majka, donesi mi vode. 

Išla majka, nč donesla vode. 

Golub guče po zelenom logu: 

Pil bi vode, daleko je v jarku! 

Idi bratec, donesi mi vode. 
lšel bratec, ne donesel vode. 

Golub guče po zelenom logu: 

Pil bi vode, daleko je v jarku! 

Idi sestra, donesi mi vode. 

Išla sestra, ne donesla vode. 

Golub guče po zelenom logu: 

Pil bi vode, daleko je v jarku! 

Idi luba, donesi mi vode. 

Išla luba, je donesla vode. 

Bolša luba nego otec, majka; 

Bolša luba nego bratec, sestra! 

NB. Ota pjesma pjeva se na sljedeći način: 

Golub guče, golub guče po zelenom logu, 
Golub guče po zelenom logu: 

Pil bi vode, pil bi vode, daleko je vjarku! 
Pil bi vode, daleko je vjarku! 

Idi otec, idi otec, donesi mi vode. 

Idi otec, donesi mi vode. 

Išel otec, išel otec, ne đonesel'Vode, 

Išel otec, ne donesel vode. 

I t. d. 


i 

2 . 

Kos i lovci. 

Fućkaj mi, fućkaj crni kos 
Tu vu zelenom bukovju! 
Mimo je spala stezica, 

Po nji se šeću jagri tri, 
Počmu mi kosa cilati. 

Kosek se poeme moliti: 

Najte me najte strSlati, 

Ja vam pokažem grade tri, 
Vsakem su gradu lubee tri, 
Vsaka vam ima sinke tri: 

Oni vam znaju pisati 
Ze crnom tčntom, bčl paper;; 
Oni vam znaju lubiti 
Ze vsom dušicom, srčekom. 


3 . 

Ljuba velika griešnica- 

Vozila se šajka đžvojacka, 

I vu šajki moja mila draga* 

Moju dragu zabolela glava 
Od groznice, jod boli velike: 
Traži patra, da ju izpoveda; , 
Kapelana, da ju izpričešca, 

I pisara, da ji grehe spise: 

Da je paper osečka livada, 

Da je tenta varaždinska Drava, 
Da je pero detelina trava: 

On neinore grebe izpisati. 


4 . 

Volim s dragom neg snedragom. 

Dragu prosim, nedragu mi daju: 

Volim s dragom, po gori šetati, 

Neg z nedragom po bšli palači; 

Volim s dragom živec kamen treti, 

Neg z nedragom cvancige brojiti; 

Volim s dragom na kamencu spati, 

Neg z nedragom na rnehkoj blazini! 

5 . 

' Kletva. 

,.0j devojka! tako ti lubavi! 
Jel ti žao što te ja ostavlam?“ 
„Žao mi je i srce me boli. 

Znaš nevera, kako si se klela, 

Da me nikad ostaviti nečeš; * 
Sad ostavlaš, pa si drugu jemaš. 
Da zna vrana, de je luta rana, 
Nebi vrana kraj sokola stala, 

Ni devojka kraj tudjega momka: 
Idi dragi ktri hiljadi vragi, 
Kmeni če pa moj sudjeni dojti! u 


6 . 

Gizdava djevojka i junak. 

Šetala se dčvojka 
Po visokom gradu. 

Dčvojka se šetala, 

Zlate lasi česala. 

Mimo jaše mlad junak 
Na visokom Jconju, 

Obrne se k devojki, 

Pak ji pregovori: 

„Aj devojka, dčvojka 
Zemi me za slugu ! u 

„Za slugu bi te vzela, 
Sluge mi netreba. M 

„Aj dčvojka, dčvojka 
Zemi me za sužna!“ 

„Za sužna bi te vzela, 
Nikaj mi kriv nesi. w 

„Aj devojka, devojka 
Zemi me za dragog!“ 

„Za dragog bi te vzela, 
Nikaj mi lep nesi: 

Čižme bi ti kupila, 
Burlave ti noge; 

Hlače bi ti kupila, 
Šepava kolena; 

Lajbec bi ti kupila, 
Puklava ti pleča; 

Škrlak bi ti kupila, 
Grintava ti glava; 

Eobec bi ti kupila, 
Cundravi ti žepi; 

Prsten bi ti kupila, 
Srablivi ti prsti; 

Venec bi ti izvila. 
Vidim da si svinja. u 

r Aj đžvojka, đevojka 
Nedelaj se norca 

Siromaka junaka, 
Tužnoga vojaka: 

Ar junak se joženi, 

Da je njega vola; 

A dčvojka zamoži, 

Da ju junak prosi!* 


7 . 

Djevojka u bašći 
uzdiše za svojim ljubovnikom. 

Mal mi je vrtek ograjen, 

Pun mi je rožic nasajen; 

Po njem se šeče dčvojka, 

Za njom se rože gibleju: 
„Kaj se vi rože giblete? 
Nemam vas komu trgati! 
Otec i mati prestari, 

Bratec i sestra premladi, 

A moj je dragi predalko: 
Prek jene gore visoke! 

Vu noj mi gori zlati stol, 
Za njim mi sedi dragi moj, 
Za vratom ima rubeek moj 
Ah on je itak dragi mojP 


8 . 

Bolji dragi neg otac i majka. 
Bolji dragi neg bratac i sestra. 

Stala sem se rano, ranjeno, 

Išla jesem širom po polu, 

Našla jeseni zlatu jabuku. 

Mama ocu da ji nadelim, 

Mama ocu više sebi neg meni. 

Stala sem se rano, ranjeno, 
Išla jeseni širom po polu, 

Našla jeseni zlatu jabuku. 

Oček ocu da ji nađčlim, 

, Oček ocu više sebi neg meni. 

Stala sem se rano, ranjeno, 
Išla jesem širom po polu, 

Našla jeseni zlatu jabuku. 
Sestra oče da ju nadelim, 
Sestra oče više sebi neg meni. 

Stala sem se rano, ranjeno, 
Išla jeseni širom po polu, 

Našla jesem zlatu jabuku. 
Bratec oče da ga nadelim, 
Bratec oče više sebi neg meni. 

Stala sem se rano, ranjeno, 
Išla jesem širom po polu, 

Našla jesem zlatu jabuku. 

Dragi oče, da ga nadelim, 
Dragi oče više meni- neg sebi. 

Bolši dragi nego otec, majka, 
Bolši dragi nego bratee, sestra I 

9 . 

Bolja ljuba neg otac 1 majka, 
bolja ljuba neg bratac 1 sestra. 

Pasel jesem širom po polu, 

Našel jesem zlatu jabuku, 

Dal ju jesem ocu đeliti. 

Neče jotec pravo dčliti, 

Sebi oče više neg meni. 

Pasel jesem širom po polu, 

Našel jesem zlatu jabuku, 

Dal ju jesem majki đeliti. 

Neče majka pravo đeliti, 

Sebi oče više neg meni. 

Pasel jesem širom po polu, 

Našel jesem zlatu jabuku, 

Dal ju jesem bracu đeliti. 

Neče bratec pravo đeliti, 

Sebi oče više neg meni. 

Pasel jesem širom po polu, 

Našel jesem zlatu jabuku', 

Dal ju jesem sestri dčliti. 

Neće sestra pravo đeliti, 

Sebi oče Tiše neg meni. 

Pasel jesem širom po polu, 
Našel jesem zlatu jabuku, 

Dal ju jesem lubi đeliti. 

Oče luba pravo đeliti, 

Meni štela više neg sebi, 

Bofsa luba nego otec, majka, 
Bolša luba nego bratec, sestra! 


10 . 

Nevjerna supruga. 

Hodi Ivo k meni, hodi na večerju. 

Nejdem, nejdem Jana, ar je Vajda doma. 
Hodi Ivo, hodi, nč ga Vajde doma, 

Odišel je z doma vu zelene loge, 

Dala sem mu stroške na dva i tri dane. 

Bog daj da odišel, nigdar nazaj došel! 

Hodi Ivo kmeni, hodi na večerju. 

Idem, idem Jana, ar ne Vajda doma. 

Prva puška, pokne vu zelenim logu. 

Bejži Ivo, bejži, ide Vajda dimo! 

Nebum bejžal Jana, sama si me zvala. 

Ja bom tebe lubil, makar glavu zgubiL 
Pruga puška pokne na kovanim mostu, 
Bejži Ivo, bejži, ide Vajda dimo. 

Nebum bejžal Jana, sama si me zvala. 

Ja bom tebe lubil, makar glavu zgubiL 
Trejta puška pokne pri vulicni vrati. 

Bejži Ivo, bejži, ide Vajda dimo. 

Nebum bejžal Jana, sama si me zvala, 

Ja bom tebe lubil, makar glavu zgubiL 
Oj dušica Janica jotvaraj mi vrata! 

Nemrem ti jođpreti, sineka povijam. 

Oj dušica Janica, jotvaraj mi vrata! 

Nemrem ti jođpreti, sineka nađajam. 

Oj dušica Janica, jotvaraj mi vrata! 

Nemrem ti jođpreti, sineka spat spravlam. 
Oj dušica Janica, kaj ti se tam smuče? 
Nika Vajda, nika, mačka miša buče. 

11 . 

Bolji tlragi nego svi ostali. 

Ftice su se spominjale : 

Kain pak burno mi letele? 

Mi pak burno v crnu goru, 

V crni gori jognjec gori, 

Kre jogu jeca kolo pleše, 

Vu tem koli đevojčica, 

Lepi vžneek ji na glavi. 

Spuhnul vetrek, jođneselga. 

Idi jotee, donesi ga. 

Išel jotee, ne ga našel, 

Ne ga našel, ni donesel; 

Idi majka, donesi ga. 

Išla majka, ne ga našla, 

Ne ga našla, ni donesla; 

Idi bratec donesi ga. 

Išel bratec, ne ga našel, 

Ne ga našel, ni donesel; 

Idi sestra, donesi ga: 

Išla sestra, ne ga našla, 

Ne ga našla, ni donesla; 

2 . 

Idi lubi donesi ga: 
Išel lubi, je ga našel, 
Je ga našel i donesel. 


12 . 

Djevojku boli glava za 
mladim junakom. 

Stara je majka justala, 

Bšle je dvore pomela, 

Ladne je vode donela, 

Crne je kave skuhala, 

Svoju je čerku budila: 

Justaj mi, justaj čerkica! 
Nemorem, majka! justati. 

Jeli te boli glavica 
Za jonim mladim junakom, 
Koji nam zutra jodlazi? 

Boli me, majka! glavica 
Za jonim mladim junakom, 
Koji nam zutra jodlazi! 

13 . 

Suprug i supruga. 

Možek išel na oranje, 

Ženka v krcmicu; 

Možek došel iz oranja, 

Ženka skrčmice; 

Možek išel vu dvorišče, 

Ženka vu ganjčec; 

Ženka išla vu hižicu, 

Mo\ek vu ganjčec; 

Ženka išla vu postelku, 

Možek vhižicu: 

Draga ženka, lepa ženka, 

Kaj tebi fali? 

Dragi moj mož, lepi moj mož. 

Glava me boli. 

Draga ženka, lepa ženka, 

Bi li jšla kaj ? 

Dragi moj mož, lepi moj mož, 

Da bi bilo kaj! 

Spekel ji je gibanicu 
Spednja visoku, 

2* 

Digitized by Google 



— 20 — 


Zaklal ji je ono pisce, 

Nigđar spevalo, 

Donesel ji štucu vina 
Jako slađkoga. 

Pojšla je gibanicu 
Se do đrobtice, 

Pojžla je ono pisce 
Se do koscicke, 

Popila je ono vino 
Se do kapliee. 

Draga ženka, lepa ženka 
Dobro ti se je. 

Dragi moj mož, lepi moj mož 
Nespočitaj mi. 

Draga ženka, lepa ženka 
Ja bi nekaj jel: 

Dragi moj mož, lepi moj mož 
Tam ti sirotka. 

14 . 

Trebljićka „laliku no6.“ 

Mamica lehku noč, 

Od boga pomoć. 

Od majke Marije 
Prelčpu lehku noč! 

Od majke Marije 
Prelčpu lehku noč! 

Marija gre v nebesa, 

Nas vodi za sobom; 

Veselo nam je iti 
Marija za tobom! 

Veselo nam je iti 
Marija za tobom! 

Japica lehku noč i t. d. 

Marica lehku noč i t. d. 

Pripjevaju se redom svi ukućani, ro- 
djaci i znanci, a napokon jošte zapjevaju: 

Trebliči lehku noč, 
i t. d. 

15 . 

Žedna djevojka. 

Tri su ftice goru pr^letele, 

Vu toj gori drevca ni kamenca, 
Samo jeden javorek zeleni. 

Pod njim sedi devojčica mlada, 
Svilu prede na zlato vretence. 

E joj mi je žedja dodihala, 

Išla ona hladne vode iskat, 
Našla ona zdenca jograjenca. 
Klekne ona, da če vodu piti, 
Krikne vikne junak iz planine: 
Nepij vode Kožica devojka, 

Ovog zdenca vile jogradile! 

Ak su vilo zdenca jogradile, 
Nesu vile vodu jostvarile. 
Klekne ona, da če vodu piti, 
Kad napila, postala je vila. 

16 . 

Dva ljukovnika na razstanku. 

Lepi je varaš Varaždin, 

Varaždin. 

Po njem se šeću dragi dva (opet): 
Jemu je ime Jakopek, 

Joj pak je ime Marica. 

Marici veli Jakopek: 

Marica draga, lubezna! 

Ja ti ve moram odhajat. 

Kada ti dojđem prvi krat, 

Te ti donesem prstan zlat. 

Ja te nelubim sprstanom, 

Negoj te lubim srčicom; 

Kada ti dojdem drugi krat r 
Te ti donesem venčik zlat. 

Ja te nelubim z veneikom, 

Negoj te lubim srčicom; 

Kada ti dojdein trejti krat y 
Te ti donesem pojas zlat, 

Kaj se jopašeš devet krat. 

Ja te nelubim s pojasom, 
Negoj te lubim Brčićom. 


17. 

Nevjeran junak 
i djevojačka kletva. 

Setala se šetala 
Nanika divojka 

Pod gorom visokom, 
po polu širokom. 

Setala se šetala, 
zlate lasi česala. 

čula je konjica, 
vidla je junaka: 

Konjica hrzati 
junaka plakati. 

Jona glavu zdigne, 
oče da pobegne. 

Nebeži, nebeži 
Nanika divojka; 

Neg mi canjke reži, 
pak mi rane veži. 

Ci ti ja ozdravim, 
ja te neostavim, 

Ci pak ti vumerjem, 
konjica jostavim. 
Junak je ozđravil, 
Naniku jostavil, 

Na konjica sčdal, 

Naniki povedal: 
Nanika, Nanika 
nesrečna divojka, 
Nesrečna divojka 
kaj junaku verješ, 

Ar junačka vera, 
vera i nevera: 

Kam gud veter zvčjum, 
tam i junak zverum. 
Nanika se zdigne, 
malo zglavum migne, 
Prične ga karati, 
ovak preklinjati: 

Nedaj ti bog dobra, 
nit pri cerkvi groba, 
Na grobu zelenja, 
pri bogu veselja! 
Pokaj ti se glava 
na tri sto komada, 
Kak vu letu zemla, 
da je deždja želna; 
Suši ti se tčlo 
kak vu letu seno, 

V jutro pokošeno, 
večer pospravleno! 


18 . 

Crni kos. 

Tancaj, tancaj crni kos! 

Kak bi tancal, da sem bos? 
Nčmam drete nit smole, 

Da bi krpal cokole: 

Nek ti tanea deklica, 
Ka ti ima čizmice; 
Kad si ove rezdere, 
Druge ti si zebere. 


19 . 

Sem tekel po poli . . . 

Sem tekel po poli, 

Sem našel po voli, 

Sem našel deklicu, 

Je žela pšenicu. 

Sem prijel za popek, 

Jo hitil na snopek: 

Deklica zđaj, zđaj, 

Dobro jutro bog daj! 


20 . 

Maček na peci sedi . . . 

Macek na peci sedi, 

Pušku na pleči drži. 

Kaj bus s ptiškum delal ? 

Jabuke bum tresel. 

Kaj bus zjabukami? 

Dekli budem daval. 

Kaj bus z deklum delal? 

Svinje budem pasel. 
Kaj budeš svinjami? 

Salo budem jemal. 

Kaj buš salom delal? 

Tačke budem mazal. 
Kaj budeš stačkami? 

Cigle budem vozil. 

Kaj buš s ciglom delal? 
Cerkvu budem ziđal. 
f Kaj buš s eerkvom delal? 
Boga budem molil. 
Kak buš boga molil? 

* Djindji jaši, 

Konja jaši, 

Na nebesi 
Koji jesi. 

21 . 

Sveti Peter kolendar . . . 

Sveti Peter kolendar 
Koj je meni soli da ; 

Ja sol beci dam, 

Beča meni mlžka da; 

Ja mleko miljei dam, 

Mujca meni miša da; 

Ja miša seti dam, 

Seta meni pero da; 

Ja pero babi dam, 

Baba meni robea da; 

Ja robea popu dam, 

Pop meni knigu da; 

Ja knigu bogu dam, 

Bog meni sreću da; 

Ja sreću mami dam, 

Mama meni cicu da; 

Ja cicu tati dam, 

Tata meni šibu da. 

22 . 

Ziba zibalka . . . 

Ziba zibalka, 

Popova pralka! 

Nutri se zible sveti Ivan, 

Vu listiću ves je zakopan. 
De je to listiće? 

Vodica poplavala. 

De je ta vodica? 

Voleki popili. 

De su ti voleki? 

Ćrveki rezrovali. 

Dć su ti ćrveki? 

Ptićice pozobale. 

De su te ftićice? 

Po grmiću rezletele. 

Dž je to grmiće? 

Sekirka posćkla. 

De je ta sekirka? 

Sekirka pri kovaću. 

Kuj, kuj moj kovać, 

Buš jel zdigan kolać. 

23 . 

Čuk snuM djevojku. 

Ćuk sedi, čuk sedi 
na borovom trčku. 

Sam sedi, sam sedi, 
sam devojku snobi: 

Ojdi sim, ojdi sim 
đevojčica mlada. 

Nejđem ti, nejdem ti, 
da me majka kara. 

Ce bos ti, če boš ti, 
majku poslušala, 

Kesno boš, kesno boš 
svojim lubim spala. 


24 . 

Stara majka i liena snaša. 

Stara majka jogenj kuri, 

Jošče mlada sneha spi: 

Pospi, pospi ma snešica, 
Jošče ti je zorje ne. 

Stara majka vodu nosi, 
Jošče mlada sneha spi: 

Pospi, pospi, i t. d. i t. d. 

Stara majka hižu zmeče, 
Jošče mlada sneha spi: 

Pospi, pospi, i t. d. i t. d. 

Stara majka zajtrek kuha, 
Jošče mlada sneha spi: 

Pospi, pospi, i t. d. i t. d. 

Stara majka kravu doji, 
Jošče mlada sneha spi: 

Pospi, pospi, i t. d. i t. d. 

Sonce greje po vogliči 
Jošče sneha pod gunjiči. 

Pospi, pospi ma snešiea, 
Jošče ti je zorje ne. 

25 . 

U vinogradu. 

Zvečer si pojdem vu vinske gore, 
Tam si bum čekal do bele zorje, 

De bratec sestricom tak žeju trpi, 
Kupičku natoči, pa žeju gasi: 

Oj! srečna pivnička, kaj lagve drži. 
Oj! srečni lagviček, ki vince drži, 
Oj! srečna pipička, ka vince toči, 
Oj! srečna kupička, ka vince drži! 

26 . 

Tužan junak. 

Daj ma mila znala, 

Daj ma draga znala, 

Kodek liođim ja? (opet). 

Po tem ravnem poli, 

Po gizdavim seli, 

Todik liodim ja! 

Daj ma mila znala, 

Daj ma draga znala, 
Kakvn spo vid mam? 

Jezuš i Marija, 

Jožef i Barbara, 

To je spo vid ma! 

Daj ma mila znala, 

Daj ma draga znala, 
Kakov senek mam? 

Puškicu na rami, 
Sablicu na bedri, 

To je senek moj! 

Daj ma mila znala, 

Daj ma draga znala, 
Kakvu večer mam? 

Kugle olovnate, 

Crni prah puščeni, 

To je večer ma! 


3 * 

27 . 

Marijina sanja. 

Marija zaspala 
Pod lipom zelenom. 

Ona je senjala 
Prelšpe senje tri: 

Da venček je zrasel 
Do svetloga neba. 

Nebesa, nebesa 
Kak Ižpa ste vi! 

A srždi nebesa 
Tž zlati stol stoji; 

2a stolom, za stolom 
Sam dični Bog sedi, 

A pred njim pa kleči 
Aj Majka Marija. 

A sinek, moj Jezuš 
Kaj vezda delal boš? 

A majka Marija 
Ja soda delal bom- 

A sinek moj Jezuš 
Naj soda delati; 

Naj si grešno luctvo* 
Naj pokoru zvrši, 

Se noseće ženske 
Naj dečicu porode. 


28 . 

Dva nesretna ljubovnika« 

Šetali se, šetali 
I dva mili dragi. 

rep. 

Šteli su se zeti, 

Nesu jim se dali- 
rep. 

Nšsu jim se dali 
Joček nit mamica, 
rep. 

Joček nit mamica, 
Bratec nit sestrica, 
rep. 

Merji, mili merji 
Yu subotu večer, 

repi 

Ja pak si vumerjem 
Vu neđelu jutro. 

rep. 

Skupa su vumrli, 
Skupa pokopani. - 
‘ rep. 

Na grobu ^je zrasel 
Barbarik zeleni, 
rep. 

Barbarik se jovil, 
Božicu je povil. 

rep. 

Vište, glejte ludi 
Preveliku lubavf 
rep. 


29 . 

Koju da lovac oženi. 

Sedi loga srždi loga, 

Srčdi loga zelenoga. 

Poleg pala vuzka steza, 

Po jž ide mladi ja^ar. 

Štel je logu prestreliti. 

Loga mu se drobno moli: 

Naj ti mene mladi jagar, 

Naj ti mene prestreliti. 

Ja ti očem povedati, 

Kak se jočeš oženiti: 

Nejemli si stare vdove, 

Stara vdova žalost tvoja; 


/ 

Nejemli si mlade snehe, 
Mlada sneha puna gržha; 

Neg si zemi đžvojčicu, 
Devojčicu Jelenčicu: 

Devojčica, Jelenčica 

Ynogo ima, majno štimal 


30 , 

Liepa jesam ruža. 

i 

Lžpa jesem ruža, 

Dokler nžmam moža; 

Lžpo jesem evžtje, 

Dokler nžmam đžte; 

A1 povenem roža, 

Kada đobim moža; 

I povenem cvetje, 

Kada dobim džte! 

31 . 

Zorja Marja prsten toči . . . 

Zorja Marja prsten toči 
Za gradom, 

Za Legrađom, 

Za vinogradom. 

Kak potoci se pogubi 
Za gradom, 

Za Legrađom, 

Za vinogradom. 

Idi joček prsten iskat 
Za gradom, 

Za Legrađom, 

Za vinogradom. 

Išel je ga joček iskat 

Za gradom, i t. đ. 

Nega našel, ne donesel 

Za gradom, i t. d. 

Zorja Marja prsten toci 

Za gradom, i t. d. 

Idi majka prsten iskat 

Za gradom, i t. d. 

Nega našla, ne donesla 

Za gradom, i t. d. 

Zorja Marja prsten toči 

Za gradom, i t. d. 

Idi bratec prsten iskat 

Za gradom,, i t. d. 

Išel bratec prsten iskat 

Za gradom, i t. d. 

Ne ga našel, ne donesel 

Za gradom, i t. đ. 

Zorja Marja prsten toči 

Za gradom, i t. d. 

Idi sestra prsten iskat 

Za gradom, i t. d. 

Išla sestra prsten iskat 

Za gradom, i t. d. 

Nč ga našla, nš donasla 

Za gradom, i t. d. 

Zorja Marja prsten toči 

Za gradom, i t. d. 

Idi lubi prsten iskat 

Za gradom, i t. d. 

Išel ga je lubi iskat 
Za gradom, 

Za Legradom 
Za vinogradom. 

On ga našel i donesel, 

Za gradom, 

Za Legradom 
Za vinogradom. 

BolŠi lubi nego otec, majka, 
Bolši lubi nego bratec, sestra. 

32 . 

Pjesma trJjuh ptica. 

Višje moje, višje, (opet. svaki vers). 
Eano ste jodcvele! 

Svržiee puščale, 

Po širokom svetu. 

Na je so sedale 
Tri tiče nebeske. 

Prva zapopevle 
Jod svetoga duha: 

Budi sam duh z nami, 

Marija med nami; 

Budi JezuŠ pri nas, 

Da pe duša jod nas. 

Druga zapopevle 
Jod svetoga.Trojstva: 

Budi Trojstvo z nami, 

Marija med nami, 

Budi Jezuš pri nas, 

Da pe duša jod nas. 

Trejta zapopšvle 
Jod samoga boga: 

Budi sam bog z nami, 
Marija med nami, 
Budi Jezuš pri nas, 
Da pe duša jod nas. 


33 . 

Djevojka kune nevjerna jnnaka. 

Devojčica mila po gore hodila, 

Po gore hodila, moder cvetek brala, 

Moder cvetek brala, z junakom se stala, 

Z junakom se stala, vbege se puščala: 
Nebegaj, nebegaj đevojčica mlada, 

Zmači mi glavico, s to hladno vodico, 

Če ti ja jozdravim, tebe nejostavim. 

Junak je jozdravil, đevojku jostavil. 

Ona ga je klela, dečas ga je štela: 

Tak je junak z verum, kak je veter z vejum, 
Vetreček popuhne simoj-tamoj z všjum, 

I junak jobrne simoj-tamoj z verum. 

Sa hajdina pleva ta junačka vera, 

Oj! nesrečni budi, koji tebe lubi! 

Neđaj ti bog dobra, ni pri cirkvi groba. 
Na grobu zelenja, pri bogu veselja! 


34 . 

Golubica i njene tri kćerce. 

Bela golobica 
Tri čerke rodila. 

Se tri je vudala 
Na tri strani svšta: 

Prvu mi je dala, 

Odkud sonce shaja; 

Drugu mi je dala, 

De sonce zahaja; 

Trejtu mi je dala 
Belomu mesecu. 

Ona se podala 
Na to leto dana, 

Pohoditi čerku 

Odkud sonce shaja. 

Pitam te ja čerka: 

Kako ti je, kaj je? 
Dobro ste me dali 
Moja mila majka: 

Saki bogi đenek 

Ja se vinu hmivlem, 
Svoje bšlo lice 

Svilne robce brišem. 
Ona se podala 
Drugo leto dana, 
Pohoditi čerku 
Dš sonce zahaja. 

Pitam te ja eerka: 

Kako ti je, kaj je? 
Dobro ste me dali 
Moja mila majka: 

Saki bogi denek 

Vu mišku se hmivlem, 
Svoje belo lice 
V pačalate brišem. 
Strejtu se je stala 
Na tri leto dana. 

Pitani te ja čerka: 

Kako ti je, kaj je? 

Dobro ste me dali 
Moja mila majka: 

Saki bogi denek 

Vu sozaj se hmivlem, 

Moje tužno lice 
Vu tugaj si brišem. 

Saki dan sem bita, 
Nigdar kruha sita. 

Neđaj vam bog zdravja, 
Nit pri cerkvi groba; 

Na grobu zelenja, 

Pri bogu veselja! 


35 . 

Satira u Selniku. 
L 

Pisani je turin vLenđavi, 
Široka je cesta na Optuj, 

Zdrapana so vrata vOrmužu, 
Sami so čuturaši v Krapini, 
Sami so škrinjari vlvanjcih, 
Kratke so gače vKlenovnik, 
Sami so lončari v Jerovci, 
Široke so r . . . v Ladanju, 
Torba je varaš Vinica, 

Po nji mi teče Dunava, 

Kaj je nemre konjič pregazit, 
Ne da bi ju raca preplavat; 
Zdrapane su r . . . vBabinci, 
Sami so maslari vMaruševci, 
Sami so pijanci vBikovci, 

Sami so bogččki vKikovom, 
Sami so kartaši vBelevci, 

Sami so tati v Calenci, 

Lepe so snehe vLadanji, 

Sami so lačni vNovaki, 

Sami so keklači Svibovci, 

Sami so ribaši Viđovci, 

Cic devenic vPetrijanci, 

V novi Vesi koščični kolač, 

Yu pod Bele sam tropini kruh^ 

Vu Tožnovci sam jabučni prošnjak, 
Sami so goglaši v Sračenci, 

Sami telečari v Jurketinci! 


36 . 

Satira u Selniku. 

IL 

•Ja sem mlada kaj zelena trava, 

Ja sem mlada divojka, kaj zelena trava. 
Rada bi si rožmarin saditi, 

Rada bi si divojka, rožmarin saditi. 

Jali neznam, komu bi ga dala, 

Jali neznam divojka, komu bi ga dala? 
Bikovčancu nigdar nijenomu, 

Bikovčancu divojka nigdar nijenomu. 
Bikovčanci sami so pijanci, 

Bikovčanci divojka sami so pijanci: 

Kaj imaju se za vino daju, 

Kaj imaju divojka, se za vino daju. 

Ja sem mlada i t. d. 

Selnicaru nigdar nijenomu. 

Selničaru divojka nigdar nijenomu r. 
Selničari sami so robčari, 

Selničari divojka sami so robčari 
Kaj imaju, se za robee daju, 

Kaj imaju divojka, se za robee dajiu 
Ja sem mlada i t. d. 

Gredovčani sami so lukari 
Kaj imaju se za luke daju. 

Ja sem mlada i t. d. 

Maruševčanei sami so maslari, 

Kaj imaju, se za maslo daju. 

itd. itd. kao pod br. 37. 


37. 

Ptica liepo pjeva . . , 

Ftica lepo peva, 

Na veji sedi: 

Kaj nebi pevala, 

Da mlade vali: 

4 * 

Ferček lepo fućka, 
Po poli si gre: 

Kaj si nebi fuekal, 
Da kLenkice gre! 


38 . 

Pčelica. 

Čmelica leće gori pod nebo, 
Ona si lžče v očkove dvore: 

Imaš ti joček cvetek na dvoru? 
Imam ga, imam, kaj da je ođcvel! 

Čmelica leče gori pod nebo, , 
Ona si lžče v majkine dvore: 

Imaš ti majka cvetek na dvoru? 
Imam ga, imam, kaj da je odcvelE 

Čmelica lece gori pod nebo, 

Ona si lšče v bracove dvore: 

Imaš ti bratec cvetek na dvoru? 
Imam ga, imam, kaj da je odcvel! 

Cmelica leće gori pod nebo, 
Ona si lčče v sestrine dvore: 

Imaš ti sestra cvetek na dvoru? 
Imam ga, imam, kaj da je odcvel! 

ćmelica lece gori pod nebo, 
Ona si lčče vlubove dvore: 

Imaš ti lubi cvetek na dvoru? 
Imam ti, imam, i vu njem sedim. 

Ojdi sim luba, ojdi sim draga, 
Sedi si v njega kraj mene draga, 
Kraj mene draga, pa me tu lubi, 
Pa me tu lubi na veke vekov! 

Bolši je lubi neg otec, majka, 
Bolši je lubi neg bratec, sestra! 


, 27 . 

Komu djeva ruže daje. 

Ja sem mlada, kak je rosna trava, 

Ja sem mlada deklica, kak je rosna trava. 

Tergam rože, nžmam komu dati, 

Tergam rože deklica, nžmam komu dati. 
Ocu dala, ocu neđohaja, 

Ja sem mlada, kak je rosna trava, 

Ja sem mlada deklica, kak je rosna trava. 
Tergam rože, nčmam komu dati, 

Tergam rože deklica, nemam komu dati. 
Majki dala, majki neđohaja. 

Majki dala deklica, majki neđohaja. 

Ja sem mlada, kak je rosna trava, 

Ja sem mlada deklica, kak je rosna trava. 
Tergam rože, nemam komu dati, 

Bracu dala, bracu neđohaja, 

Bracu dala . deklica, bracu neđohaja. 

Ja sem mlada, kak je rosna trava, 

Ja sem mlada deklica, kak je rosna trava. 
Tergam rože, nemam komu dati, 

Tergam rože deklica, nemam komu dati. 
Sestri dala, sestri neđohaja,. 

Sestri dala deklica, sestri neđohaja. 

Ja sem mlada, kak je rosna trava, 

Ja sem mlada deklica, kak je rosna trava. 
Tergam rože, imam komu dati, 

Tergam rože deklica, imam komu dati. 
Lubu dala, lubomu dohaja, 

Lubu dala deklica, lubomu dohaja. 

Ferku dala, Ferkecu dohaja, 

Ferku dala deklica, Ferkecu dohaja. 


40 . 

Junak na galiji. 

Vozila se galija po morju. 

Vozila se galija po morju je, 
Vozila se galija po morju je! 

Vu galije okovan djelija. 

Od žalosti tužnu pesmu speva: 
Okovan sem, lubiti nemorem, 

Oj ženit se, ženit se nemorem! 
Gledala ga s pendjera đjivojka, 

Što me glediš s pendjera đjivojka? 


Digitized by Google 


— 55 — 


• Ja te gledim, da te nešto pitam: 
Skčm ti svoje-sankolene raniš, 

Skem je raniš, skem je ti napajaš? 
Biser mužgju, sankolene ranim; 

Soze ronim, sankolene pajam; 

Kose režu, sankolene vežu 

TSB. Sankolene izkvareno mjesto sokolove. 
— Svaki stih pjeva se tri po puta kao što prvi* 


41 . 

Dvie ljube. 

Spale, spale lube dve. 
Prva mi se prespala, 
Bila jako žalostna. 
Luba kaj si žalostna? 
Kak bi nebla žalostna, 
Gjungjek sem resipala. 
Niš nebudi žalostna, 
Borno ga skup zebrale, 
Na žnoricu nizale, 

Žjim si nadra kinčale. 
Pak junake lubile. 


42 . 

Komu grozdovi? 

Bog mi je stvoril zemlicu, zemlicu r 
Bog mi je stvoril zemlicu. 

Zemlica rojdi tersa dva, tersa dva, 
Zemlica rojdi tersa dva. 

Tersek mi rojdi rozge dvš, rozge đve r 
Tersek mi rojdi rozge dvš. 

Bozga mi rojdi grozda dva, grozda dva* 
Bozga mi rojdi grozda dva. 

Pervi mi bode Lenkici, Lenkici, 

Pervj mi bode Lenkici. 

Drugi mi bode Ferkecu, Ferkecu, 

Drugi mi bode Ferkecu. 

Bog nam poživi obedva, obedvat 
Bog nam poživi obedva! 

. 43. 

Trudna djevojka* 

Drčm, đrem, drčmala, 
Draga moja mamica. 

Ja bi rada spavala 
Spi, spi čerka ma 
Na svojega oca kolena- 
Nečem, nečem mamica, 

Ni mi sercu povolne! 

DrČm, drčm, drčmala, 
Draga moja mamica. 

Ja bi rada spavala 
Spi, spi čerka ma 
Na matere svoje kolena- 
* Nečem, nečem mamica, 

Ni mi sercu povolne! 

Drčm, đrem, drčmala, 
Draga moja mamica 
Ja bi rada spavala. 

Spi, spi čerka ma 
Na svojega braca kolena- 

.Nečem, nečem mamica, 

Ni mi selicu povolne! 

Drem, drem, drčmala, 
Draga moja mamica 
Ja bi rada spavala. 

Spi, spi čerka ma 
Na sestrice svoje kolena. 
Nečem, nečem mamica, 

Ni mi sercu povolne! 

V Drčm, drčm, đremala, 
Draga moja mamica 
Ja bi rada spavala. 

Spi, spi čerka ma 
Na svojega luba kolena. 
Očem, očem mamica, 

Je mi serce povolne! 


26 . 

Oriešna duša u paklu. 

Zvžzde mi svčtiju 
Do polnoči, do zorje, 

Do belega deneka, 

Do žarkoga sonjčeca, 
Do smilnega Jezuša; 
Marija se šetala, 
Šetajuč do pekleca, 

Se dušice zvodila, 
Samo jena jostala, 

Ona jako kričala: 
Smiluj mi se Marija 
Majka boža taberska! 
Kak bi ti se smilila, 
Da si velka grešnica: 
Oca mater vtopila, 
Sestru, braca hmorila! 


45. 

Satira na Višnieu. 

Nam černa kokoška pa bžla fali, 
Se Višničke fare ga deklice ni; 
A jena bi bila, pa ona leži, 
Pleničke si zbira, pa sinka rodi! 

46. 

Tajna ljubav. 

Lšpa mi je vura vurnica, 
Lepa mi je gora zelena, 

Pod njom teče voda ledena. 
Rad bi se je junak napiti, 
Pak nemore leda prebiti. 

Pod ledom je trava zelena, 

Vu travi je roža rumena. 
Tergala sem rožu jod zemle, 
Davala sem dragom jod žele: 
Na ti dragi rožu jod mene, 
To ti naše pervo lublenje, 

Za koje nam nžje nigdo znal, 
Samo jedna drobna tičica, 
Koja nam je glase nosila 
Od majkice tvoje do moje! 


47. 

Jnnak snubi djevojku. 

Idu, idu nara snoboki 
S Petrove ravnice. 

Napred jaše mladi junak 
Na vranom konjiću: 

Dobro jutro divojčica, 

Jeli moja budeš? 

Bog daj, bog daj mladi junak, 
Stoga ne bu nikaj. 

Kamo, kamo divojčica 

Z mojim vrancem konjem ? 

Simo, simo mladi junak 
Moje nove štale. 

Kamo, kamo divojčica 
Z mojim sankoličom ? 

Simo, simo mladi junak 
Moje bčle hiže. 

Kamo, kamo divojčica 
Skitom rožmarina? 

Simo, simo mladi junak 
Moje bele nadre. 

Konjič bode hrzgetaval, 

Sankol bo popčval, 

Ti boš dragi z menom spaval, 
Kita bo zelena! 

48. 

Poziv na večeru. 

Draga dragom piše, na jabuku piše 
Dragi mili hodi k meni na večerju, 
Očum ti ga dati tople i pečene; 

Ako nebu ono se le i zadosti, 

Očum dati klati para golubice. 

Meni bode golub, tebi golubica; 

Ako nebu ono se le i zadosti 
Očum dati klati devetaka junea. 

Dragi mili hodi k meni na večerju! 


49. 

Kosekova ženitba. 

Cerni kosek sad se ženi. 
Lehko ti se on oženi, 

Lčpu černu suknju ma, 
Lehko skoči sč no ta. 
Hajsisi, hopsasa, 

Kak se njemu lepo vda! 

Žona imi je zarocnica. 

Lehko mu je zarocnica, 

Lepi, žoti menten ma, 

Lehko skoči se no ta. 
Hajsisi, hopsasa, 

Kak se to njoj lepo vđaE 

Senička mu podsnečica. 
Lehko ona pođsnešiea, 

Lepe, drobne noge ma, 
Lehko skoči se no ta. 
Hajsisi, hopsasa, 

Kak se to njoj lčpo vđat 

Sraka mu je kuharica. 

Lehko ona kuharica, 

Lepi, beli furtun ma, 

Lehko skoči se no ta. 
Hajsisi, hopsasa, 

Kak se to njoj lepo vđaE 

Zajec mu je za pozavca. 
Lehko on je za pozavca, 
Lepe duge noge ma, 

Lehko skoči se no ta. 

Hajsisi, hopsasa, 

Kak se njemu lepo vda! 

Vok ti mu je za mesara. 
Lehko on je za mesara, 
Lčpe, duge gramble ma, 
Lehko kožu obtergla. 
Hajsisi, hopsasa, 

Kak se njemu Ižpo vda! 


50. 

Ja si pojdem . . . 

Ja si pojdem vu tu prvu po drugu, 
Ja si pojdem vu tu trejtu največu. 

Vu toj trejti je visoki javorek, 

Pod javorom postelica nakrita, 

Na postelki moja draga zaspala. 
Nčsem mogel od radosti zbujditi. 

Da popunul laden veter od morja, 
Taki zbudil moju dragu lublenu. 
Lubimo se draga moja lublena 
Od ovoga časa na všk do včka. 

51. 

Djevojka splela dva vienca. 

Divojčica mlada moder evetek brala. 
Kulike nabrala, se je majke dala: 
Majka ma lublena navinte mi venčec. 

v 

Cerka ma lublena nemrem ga naviti, 
Nemrem ga naviti proz te zlate niti. 
Naj ti ga navine Jožef i Marija. 

Divojčica mlada navila pervoga, 

Hitila ga taki na te žitne pole, 

Gđe mi raste kruhek, Jezuševo telo r 
S kojega se služe te svete mežice: 

Koji bodu jeli, zveličeni bodu. 

Divojčica mlada navila drugoga,. 
Hitila ga taki na te vinske gore, 

Gdč mi raste vince, Jezuševa kervca r 
S kojega se služe te svete mešice: 

Koji bodu pili, zveličeni bodu. 


5 . 

52. 

Marija utrgla tri ružice. 

Mal mi je vertek zagrajen, 
Pun mi je rožic nasajen; 

Po njem se šeče Marija, 

Za njom se rože gibleju. 
Marija tergla rožicu, 

Hitila v bistru vodicu: 

Nekal mi roža vodice, 

Vnje se bu kopal sinek moj; 
Tergla je drugu rožicu, 

Dela je sebe za nađre; 

Tergla je trejtu rožicu, 

Džla je vroke Jezušu. 


53. 

Junak i tri djevojke. 

Junak rani tri devojke: 
Jednu rani vravnem poli, 

Drugu rani vinski gori, 
Trejtu rani vbelem gradu. 

Koju rani v ravnom poli, 
Ona mu je poračala:^ 

Dojdi k meni junak gledet, 
Pole ti je jobrodilo: 

Saki složek po dervenki, 
Saki snopek po mlinčici; 

Koju rani vinski gori, 
Ona mu je poračala: 

Dojdi junak kmeni gledet, 
Gora ti je jobrodila: 

Saki tersek po vedrici, 

Saki grozdek po holbici; 

Koju rani v belem gradu, 
Ona mu je poraeala: 

Dojdi junak k meni gledet, 
Sinke sem ti porodila: 

Na glavi jim zlati lasi, 

To su moji tožni glasi, 

To su moji sčri lasi! 


5* 

54. 

Komu sam dielio ružice. 

Po gori sem hodil, 

Sem rožice bral. 

En pušlek sem nabral, 

Sem Marije dal. 

Oj. Oj, sem Marije dali 

Po gori sem hodil, 

Sem rožice bral. 

En pušlek sem nabral, 

Sem Jezušu dal. 

Oj, Oj, sem Jezušu dal! 

Po gori sem hodil, 

Sem rožice bral. 

En pušlek sem nabral, 

Sem materi dal. 

Oj, Oj, sem materi dal! 

Po gori sem hodil, 

Sem rožice bral. 

En pušlek sem nabral. 

Sem ocu si dal. 

Oj, Oj, sem ocu si dal! 

Po gori sem hodil, 
Sem rožice bral. 

En pušlek sem nabral, 
Sem sestrice dal. 

Oj, Oj, sem sestrice dal! 

Po gori sem hodil, 
Sem rožice bral. 

En pušlek sem nabral, 
Sem bracu si dal. 

Oj, Oj, sem bracu si dal! 

Po gori sem hodil, 
Sem rožice bral. 

Tri pušleke nabral, 

Sem lubice dal. 

Oj, Oj, sem lubice dal! 
Oj, Oj, sem lubice dal! 

55. 

Svaki svojoj piti kupi . . - 

Saki svoje piti kupi, 

Meni moji neče. 

Yubila te žalost moja, 

Zašto jeseni tvoja? 

' Saki svoje peeu kupi, 

Meni moji neče. 

Vubila te žalost moja. 

Zašto jesem tvoja? 

Saki svoje fortun kupi. 

Meni moji neče. 

Vubila te žalost moja. 

Zašto jesem tvoja? 

Saki svoje pleček kupi. 

Meni moji neče. 

Vubila te žalost moja. 

Zašto jesem tvoja? 

Saki svoje klaruš kupi. 

Meni moji neče. 

Vubila te žalost moja, 
Zašto jesem tvoja? 

Saki svoje janjku kupi. 
Meni moji neće. 

Vubila te žalost moja, 
Zašto jesem tvoja? 

Saki svoje čižme kupi, 
Meni moji neče. 

Vubila te žalost moja, 
Zašto jesem tvoja? 


56 . 

Svatovi. 

Dragi mama, mili mama 
Idu svati dimo. 

Dragi mama, mili ,mala 
Kaj pa budu jeli? 

Draškovič bo rezance, 
Jankovič bo kerpiee, 
Cundrek pa ništrance. 

Dragi mama, mili mama 
Dč pa budu spali? 
Draškovič na postelki, 
Jankovič na škrinjici, 
Cundrek pa na gnoju. 

Dragi mama, mili mama 
Skim pa budu spali? 
Draškovič z gazdaricum, 
Jankovič s kuharicum, 
Cundrek pa s kujsicum. 


57 . 

Tugovanje. 

Glavica me jake boli, 
Serčece mi gorke toži: 
Oček so mi zdavna hmerli, 
Mamicu so pokopali, 

Braca so mi v tabor želi, 

A sestricu zamuž dali, 

A uevestu so fundali, 

A grunteca so prodali, 

Mene pak so pretirali! Oj, joj! 


58 . 

Majka i sin. 

Sinek Ferjanek kaj tebe fali? 

Majka ma mila glava me beli. 

Sinek Ferjanek kaj ti još fali? 
Majka ma mila putek me beli. 

Sinek Ferjanek kaj ti još fali? 
Majka ma mila serce mi fali. 

Sinek Ferjanek gdo ti ga je vzel? 
Majka ma mila vi ste ga vzeli. 

Sinek Ferjanek gdo drugi je bil? 
Majka ma mila nevestica ma. 

Sinek Ferjanek gdo trejti je bil? 
Majka ma mila sestrica moja. 

Sinek Ferjanek kaj bog pervoj dal? 
Majka ma mila grunjsku strelicu. 

Sinek Ferjanek kaj bog drugoj dal? 
Majka ma mila prežujku smercu. 

Sinek Ferjanek kaj bog trejtoj dal? 
Majka ma mila nesrečnu smercu. 

Sinek Ferjanek za kogaj bo to? 
Majka ma mila to za vas bo tri. 


59 . 

Udovac 1 diete mu. 

Lanjsko'leto sem se ženil 
Mladu ženku sem si vzel, 
Letos pa mi je vumerla 
Sam bog si ju k sebi vzel; 
Niš mi drugo ne pustila, 

Jedno malo detece, 

Koje kruha jesti nemre, 

Nedojit ga nema gdo. 

Ja pa grem zdaj na ti brutiv, 
Na ti grobek zeleni: 
x Stani, stani luba moja, 

Da mi dete nadojiš. 

Nemrem, nemrem ti gor stati, 
Da me zemla dol tišči. 

Pređi nebom gori stala 

Neg na sodnji strašni dan. 

Te si bodem gori stala, 

I na sodbu raj žala. 

Idi, idi proti domu, 

Zaj ti dete sladko spi, 

Marija ga nadojila 
Jezuš ga zazibal sam. 

Mož mi hitro k domu teče, 
Dete najde sladko speč: 

Marija ga nadojila, 

Jezuš ga zazibal sam. 


60 . 

Gorice si režem . . . 

Gorice si režem, 

Pot me topi; 

Vince si pijem, 

Serce hladim. 

Kume moj dragi 
Zdaj se napi, 

Doge nas nebu, 

Zdaj se ga vži! 

Gorice si kopam, 

Pot me topi; 

Vince si pijem i t. d. 

Gorice si grobara, 

Pot me topi; 

Vince si pijem i t. d. 

Gorice si vežem, 

Pot me topi; 

Vince si pijem i t. d. 

Gorice si skubam, 
Pot me topi; 

Vince'si pijem i t. d. 

Gorice si berem, 

Pot me topi; 

Vince si pijem i t. d. 

Grozdiće nosim, 

Pot me topi; 

Vince si pijem i t. d. 

Grozdiće prešam, 
Pot me topi; 
Vince si pijem, 
Serce hladim. 
Kume moj dragi 
Zdaj se napi, 
Doge nas nebu, 
Zdaj se ga vži! 


61 . 

Golubovi sini. 

Tri si jesu brateci, 

Si tri jesu flojsari 
Golubovi sini. 

Tanrsi flojs nalagaju, 
Žmehko cente vagaju 
Golubovi sini. 

Išli so po vodi žjim 
Proti mestu Varažlin 
Golubovi sini. 

Bog jim je tu sreću dal, 
Flojs jim je pod vodu šel 
Golubovim sinom. 

Hitro nekaj zrajtaju, 

Svetu mešu plaćaju 
Golubovi sini. 

Bog jim je tu sreću dal, 
Flojs jim je na vodu šel 
Golubovim sinom. 

Išli so po vodi žjim 
Proti mestu Varažlin 
Golubovi sini. 

Srečno fara Zavračka, 

Maš patrona takšnega, 
Svetoga Miklaža! 


62 . 

Sveti Peter cviren prede . . . 

Sveti Peter cviren prede. 

Kaj pa budeš eviren nucal? 

S cvirnom budem žakel kerpal. 
Kaj pak budeš žakel nucal? 

V žakel budem želod z biral. 
Kaj pak budeš želod nucal? 
Želod bude svinja jšla. 

Kaj pak budeš svinjom delal? 
Svinja bude salo dala. 

Kaj pak budeš salo nucal? 
Salom budem kola mazal. 

Kaj pak budeš kola nucal? 

S koli budem kamen vojzil. 

Kaj pak budeš kamen nucal? 

S kamenom bum cerkvu zidal. 
Kaj pak budeš cšrkvu nucal? 

V cerkve budem boga molil. 


63 . 

Pijte braćo vince. 

Pite braca vince, 

Voda naj stoji! 

Ar je voda ladna, 

Sercu zdrava ni. 
Meni je vumrčti 
H moje mladosti, 
Ženu jostaviti 

V tuge, žalosti. 

Mene pokopajte 

V Jezušovo klet: 
Noge jobemete 
Dole gantarom, 

Glavu jobernete 

K vinskoj pipici. — 


64 . 

Doziranje dragoga. 

Dojdi, dojdi dragi, lubi 
E meni nočku spat. 

Ja bi došel draga, luba, 
Hudu kusu maž. 

Vreži kruha, hiti kuse, 
Mučala ti bo. 

Dojdi, dojdi mili; dragi 
K meni nočku spat. 

Ja bi došel draga, luba, 
Hudu sestru maš. 

Kupi sestri lepu žnoru, 
Mucala ti bo. 

Dojdi, dojdi mili, dragi 
K meni nočku spat 

Ja bi došel draga, luba, 
Huđog braca maš. 

Kupi bracu lepi tehlin, 
Mučal tebi bo. 

Dojdi, dojdi mili, dragi 
K meni nočku spat. 

Ja bi došel draga, luba, 
Hudu majku maš. 

Kupi majki holbu vina. 
Mučala ti bo. 

Dojdi, dojdi mili, dragi 
K meni nočku spat. 


6 . 

Ja bi došel mila, draga, 
Hudog oca imiš. 

Kupi ocu funt duhana, 

Mučal tebi bo. 

Dojdi, dojdi mili, dragi 
K meni nočku spat. 

Dojdem, đojdem mila, draga 
Ktebi nočku spat: 

Vrežem kruha, hitim kuse, 
Mučala mi bo; 

Kupim .sestri lepu žnoru, 
Mučala mi bo; 

Kupim bracu lepi tehlin, 
Mučal meni bo; 

Kupim majki holbu vina, 
Mučala mi bo; 

Kupim ocu holbu vina, 
Mučal meni bo; 

Dojdem, dojdem mila, draga, 
K tebi nočku spat. 

65 . 

Marija sinku načinila košulju. 

Zorja, zorija, beli je dšn, 

Da se Marija stajala, 

Sinka robaču skrojila: 

Ne je skrojila z nozekom, 

Neg je skrojila z mesecom. 

Zorja, zorija, bel je đčn, 

.Da se Marija stajala, 

Sinku robaču skrojila: 

Ne je šivala z iglicom, 

Neg je šivala zvezđicom. 

Zorja. zorija, bel je den, 

Da se Marija stajala, 

Sineku prala robaču: 

Neje je prala vodice, 

Neg je ju prala v sozicaj. 

Zorja, zorija, bel je đčn, 

Da se Marija stajala, 

Sinku robaču valala: 

6 * 

Ne je valala na svetu 
Neg je valala vu nebu. 


6G. 

Svekrva kudi lienu snašli, 

Kokotiček se je zbudil, 
Kokotiček zorju kriči. 

Stara sveker ognja kuri, 

Išče mlada sneha spi. 

-Pospi, zaspi 
snaša naša, 
još je zorja nčf 
rep. 

Zorja moja, 

Sestra moja, 
još je sila ne! 

rep. 

Stara sveker krave doji, 

Išče mlada sneha spi. 

Pospi, zaspi i t. đ. 

rep. 

Stara sveker dvor pomčče, 
Išče mlada sneha spi. 
Pospi, zaspi i t. d. 

rep. 

Stara sveker dvor počisti, 
Išče mlada sneha spi. 
Pospi, zaspi i t. d. 

rep. 

Stara sveker svinje hrani, 
Išče mlada sneha spi. 
Pospi, zaspi 
snaša naša 

Još je zorja ne! 

Zorja moja, 
sestra moja, 
još je sila ne! 

rep. 

67 . 

Ivanjska. 

Dober jim veče^r gospodari, 

Dober jim večer gospodinje. 

Daj Marija, daj, 

Dobre lete daj, 

Daj vam ga bog! 

Bome gor budeli rane đekliče r 
Eane dekliče, rane dekline. 

Daj Marija, daj, 

Dobre lete daj 
Daj vam ga bog! 

Bome vroke dale žote pohare, 

Žote pohare, pisane mijolne. 

Daj, Marija daj, 

Dobre lete daj, 

Daj vam ga bog! 

Bome je poslale po tu ladnu vodu, 
Po tu ladnu vodu vo tu černu gonu 

Daj Marija, daj, 

Dobre lete daj, 

Daj vam ga bog! 

Bodo nam prinesle ove ladne vode, 
Ove ladne vode z ote černe gore. 

Daj Marija, daj, 

Dobre lete daj, 

Daj jim ga bog! 

Bome si hmivale ove bole roke, 

Ove bčle roke i rumena lica. 

Daj Marija, daj, 

Dobre lete daj, 

Daj jim ga bog! 

Bome gor budile nasu gespo Mergetu, 
Našu gespo Mergetu, našu klučaricu. 
Daj Marija, daj, 

Dobre lete daj, 

Daj jim ga bog! 

Bome vun zbirale se te đrobne kluče. 
Pisanih jormarov, i jod belili lađlov. 

Daj Marija, daj, 

Dobre lete daj, 

Daj jim ga bog! 

Bome vini jemale se bele bšluhe, 
Se bele beluhe, se te mešne ruhe. 
Daj Marija, daj, 

Dobre lete daj, 

Daj jim ga bog! 


Bome si brisale ove bele roke, 

Ove bele roke i rumena lica. 

Daj Marija, daj, 

Dobre lete daj, 

Daj jim ga bog! 

Stoji nam stoji pole široko, 

Pole široko, raven visoko. 

Daj Marija, daj, 

Dobre lete daj, 

Daj jim ga bog! 

Na nem je ravnu lipa zelena, 

Lipa zelena, mi za s komena. 

Daj Marija, daj, 

Dobre lete daj, 

Daj jim ga bog! 

Miza pokrita z bžlom bčluhom, 

Z bčlom beluhom, z otom mesnom ruhom. 
Daj Marija, daj, 

Dobre lete daj, 

Daj jim ga bog! 

Kolo mi stoji đvanajstero stolcov, 

Kolo mi sedi đvanajstero jogrov. 

Daj Marija, daj, 

Dobre lete daj, 

Daj jim ga bog! 

Sredi mi sedi ženik z nevestom, 

Ženik z nevestom, z nebeskom deklom. 
Daj Marija, daj, 

Dobre lete daj, 

Daj jim ga bog! 

Gor nam se rihta sirna pogača, 

Sirna pogača, mijolna vina. 

Daj Marija, daj, 

Dobre lete daj, 

Daj jim ga bog! 

Sirna pogača, mijolna vina, 

Mijolna vina, se po dva sedima. 

Daj Marija, daj, 

Dobre lete daj, 

Daj jim ga bog! 

Čš naš nedn daru vale, bome včrta vkrale. 
Bome jih pelale po tem černem logu. 

Daj Marija, daj, 

Dobre lete daj, 

Daj jim ga bog! 

Bome kupovale su tu dragu zmagu: 

Z lopušeca klobučee, s koprivice pušlec. 
Daj Marija, daj, 

Dobre lete daj, 

Daj jim ga bog! 

Z lopušeca klobučee, s koprivice pušlec. 
Skopinice pasec i sreberni plašec. 

Daj Marija, daj, 

Dobre lete daj, 

Daj jim ga bog! 

Pošto je gazdarica „Kresovaljam* 
nešto uđielila, to one ovako završe: 
Eog vas prekriži, vas na vašem stanu T 
Bog nas prekriži, nas na našem potu. 
Lejko li noč, lejko li noc, 

Vužgi nam Marija nebesku luči 

Opazke. 

Ponajprije spomenuti mi je, gdje sam koju pjesmu 
zabilježio, t. j. gdje se ona rodila ili koren zahvatila: 
Pjesme od 1—22 zabilježio sam u Varaždinu još go¬ 
dine 18G9. i 1870. Pjesme od 23—27 u selu Jurke- 
tincih blizu Varaždina g. 1869. Zatim pj. 28—38 u 
Selniku blizu Vinice, a u županiji Varaždinskoj god. 
1869. Pjesme pako 39—67 u Cvetlinu blizu glasovita 
Trakošcana u našem Zagorju god. 1869. 

Iztaknuti valja mi i to, da sam ja te pjesme sa¬ 
brao upravo sam, te sve onako pobilježio, kako se što 
u dotičnih miestih pjeva ili izgovara. Zato neka me 
s toga nitko u ovom iii onom nebiedi. ako li mu morda 
žtogodj nebi bilo po njegovu ćefu! Ja bo znadem i 
osvjedočen sam, da je i pravo i opravdano, ako se na¬ 
rodno blago šilje u bieli sviet onakovo, kakvo zbilja u 
narodu jest. Tko ga pako sam izpravlja, ter onako na 
salonsku morda ugladjeno svietu predaje, taj ti ga malo 
učenjakom koristio, a ponajmanje filologom — u nas 
specijalno slavistam! 

Sada pako proći mi je na pojedinkosti: 

Pjesma 21. Beča ime krave; 

„ „ Seta = pura; 

„ „ Cica = sisa (dojka u štok. nar. pj.) 

Pjesma 28. Barbarik vrst biline? 

„ 30. Ruža tisk. pogreška. Valja da bude: roža^ 

„ 31 Točiti ili po točiti znači baciti koju stvar 

tako, da se po zemlji što no se veli kotura, 

„ 40. Ova je pjesma sjegurno rodom iz Krajine, 

kamo naši Zagorci rado idu mlatit, da pri- 
služe nešto mertuka, a to jira je onda 
občino za kruh preko čitave zime. Najvaž¬ 
nije u toj pjesmi jest to, što tuj dolazi 
onaj stari presens na u, kao: mužgju, 
režu, vežu. Taj ti jošte zaostao ži\r 
gdjegdje u našem Zagorju. 

„ 41. Gjungjek == niz bisera. 

„ 47. Sankol = sokol. Za čudo kako se ta rieč 

izvrnula! 

„ 51. Proz = kroz. Otaj proz riedko dolazi 

u našem narodu. 

„ 58. Putek = trbuh. 

„ 59. B r u t i v = groblje. 

„ 62.'C v ir e n = konac. 

„ 64. Tehlin = rubac. 

„ 67. Pohar = pehar, vrč; 

Mijolna = majolka (vrčić); 

Miza skomena = stol od kamena; 
Jogri = Jiinger t. j. razumieva se 12 
apoštola; 

Včrt = Wirth t. j. gospodar; 
Kresovalje t. j. one djevojke, koje otu 
pjesmu pjevaju od kuće do kuće. 

-- 

V 


Strana 

Narodnoj pjesmi. Motto ...... 3 

Pripomenak.4 

1. Golub guče po zelenom logu.5 

2. Kos i lovci.7 

3 . Ljuba velika griešnica.7 

4. Volim s dragom neg s nedragom.^8 

5 . Kletva.9 

6. Gizdava djevojka i junak.9 

7. Djevojka u bašći uzdiše za svojim ljubovnikom. . 11 

3 . Bolji dragi neg otac i majka, bolja luba neg bratac 

i sestra.12 

9. Bolja ljuba neg otac i majka, bolja ljuba neg bratac 

i sestra. . 14 

10. Nevjerna supruga.15 

11. Bolji dragi nego svi ostali ..17 

12. Djevojku boli glava za mladim junakom ... 18 

13. Suprug i supruga.19 

14. Trebljička „lahku noć*.. 21 

15. Žedna djevojka ,.22 

16. Dva ljubovnika na razstanku.23' 

17. Nevjeran junak i djevojačka kletva .... 24 

18. Crni kos . . ..26 

19. Sem tekel po poli..27 

20. Maček na peči sedi.27 

21. Sveti Peter kolendar.29 

22. Ziba zibalka . . ... • 30 

23. Ćuk snubi djevojku.. 31 

24. Stara majka i mlada snaša.31 

25. U vinogradu ,.33 

26. Tužan junak.33 

27. Marijina sanja.35 

28. Dva nesretna ljubovnika.36 

29. Koju da lovac oženi.'38 

30. Liepa jesam ruža..39 

31. Zorja Marja prsten toči.40 

32. Pjesma trijuh ptica.43 

33. Djevojka kune nevjerna junaka.44 

34. Golubica i njene tri kćerce.45 

35. Satira u Selniku I.. • • 47 

36. „ „II.49 

37. Ptica liepo pjeva.50 

38. Pčelica.51 

